Úradný vestník L 011 , 16/01/1999 S. 0025 - 0036



Smernica Európskeho parlamentu a Rady 98/91/ES zo 14. decembra 1998, týkajúca sa motorových a ich prípojných vozidiel určených na cestnú prepravu nebezpečného tovaru, ktorou sa mení a dopĺňa smernica 70/156/EHS týkajúca sa typového schválenia motorových a ich prípojných vozidiel EURÓPSKY PARLAMENT A RADA EURÓPSKEJ ÚNIE, so zreteľom na Zmluvu o založení Európskeho spoločenstva a najmä na jej článok 100a, so zreteľom na návrh Komisie [1], so zreteľom na stanovisko Hospodárskeho a sociálneho výboru [2], konajúc v súlade s postupom stanoveným v článku 189b zmluvy [3], so zreteľom na smernicu Rady 94/55/ES z 21. novembra 1994 o aproximácii právnych predpisov členských štátov vzhľadom na prepravu nebezpečného tovaru cestnou dopravou [4], ktorá transponuje do práva spoločenstva Európsku dohodu o medzinárodnej cestnej preprave nebezpečného tovaru (ADR), keďže vnútorný trh zahŕňa oblasť bez vnútorných hraníc, v ktorej musí byť zaručený voľný pohyb tovaru, osôb, služieb a kapitálu; keďže v záujme úplného dosiahnutia tohto cieľa je nevyhnutná celková harmonizácia technických požiadaviek na vozidlá určené na cestnú prepravu nebezpečného tovaru; keďže technické prekážky obchodu, týkajúce sa ustanovení vzťahujúcich sa k ES typovému schváleniu vozidiel určených na cestnú prepravu nebezpečného tovaru, by sa mali odstrániť v záujme hladkého fungovania trhu; keďže je z tohto dôvodu potrebné v súvislosti s vnútorným trhom harmonizovať normy platné pre dopravné prostriedky prepravujúce nebezpečný tovar po ceste; keďže je potrebné harmonizovať schvaľovacie postupy v členských štátoch; keďže táto smernica bude jednou zo samostatných smerníc, ktoré sa musia splniť za účelom zabezpečenia súladu s požiadavkami postupu ES typového schválenia vytvoreného smernicou 70/156/EHS [5] a zabezpečenia zhody vozidiel s požiadavkami schvaľovacieho postupu podľa uvedenej smernice; keďže z toho dôvodu ustanovenia smernice 70/156/EHS týkajúce sa vozidiel platia aj pre túto smernicu; keďže najmä články 3 ods. 4 a 4 ods. 3 smernice 70/156/EHS si vyžadujú, aby bol ku každej samostatnej smernici priložený informačný dokument, ktorý obsahuje príslušné body prílohy I k uvedenej smernici a tiež osvedčenie o typovom schválení podľa prílohy VI k nej, aby mohlo byť typové schválenie spracovávané na počítači, PRIJALI TÚTO SMERNICU: Článok 1 Táto smernica sa vzťahuje na vozidlá kategórie "N" a "O" definované v článku 2 a v prílohe II k smernici 70/156/EHS, ktoré sú určené na cestnú prepravu nebezpečného tovaru v členských štátoch alebo medzi nimi. Rozsah pôsobnosti, definície, klasifikácia a požiadavky týkajúce sa takých vozidiel a správne ustanovenia pre ES typové schválenie, sú uvedené v prílohách I a II k tejto smernici. Článok 2 Na účely tejto smernice: - "nebezpečný tovar" znamená tie látky a predmety, ktoré sú definované v článku 2 smernice 94/55/ES, - "preprava" znamená každú cestnú prepravu definovanú v článku 2 smernice 94/55/ES. Článok 3 Smernica 70/156/EHS sa týmto mení a dopĺňa takto: (a) v prílohe I sa dopĺňa nasledovný bod:" +++++ TIFF +++++ +++++ TIFF +++++ "; (b) v časti I prílohe IV sa doplní tento bod: "Predmet schválenia | Smernica číslo | Odkaz na Úradný vestník | Uplatňuje sa na | M1 | M2 | M3 | N1 | N2 | N3 | O1 | O2 | O3 | O4 | 56. "Vozidlá určené.na prepravu nebezpečného tovaru" | 98/91/ES | L 11 zo 16.1.1999 | | | | x | x | x | x | x | x | x" | Článok 4 1. Členské štáty nesmú: - zamietnuť udeliť typu vozidla ES typové schválenie alebo národné typové schválenie, alebo - zakázať registráciu, predaj alebo uvedenie do prevádzky základných vozidiel alebo kompletných vozidiel podľa článku 2 smernice 70/156/EHS, z dôvodov týkajúcich sa prepravy nebezpečného tovaru, ak sú splnené požiadavky príloh k tejto smernici. 2. Členské štáty nesmú zakázať registráciu, predaj alebo uvedenie do prevádzky vozidla kompletovaného zo základného vozidla podľa článku 2 smernice 70/156/EHS, z dôvodov týkajúcich sa základného vozidla a prepravy nebezpečného tovaru: - ak základné vozidlo spĺňa požiadavky príloh k tejto smernici a ak dokončením základného vozidla neprestane platiť jeho zhoda, alebo - ak kompletované vozidlá spĺňajú požiadavky príloh tejto smernice. Článok 5 Členské štáty do 16. januára 2000 uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou. Bezodkladne o tom informujú Komisiu. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty. Členské štáty oznámia Komisii znenia hlavných ustanovení zákonov, iných právnych predpisov a správnych opatrení, ktoré prijmú v oblasti pôsobnosti tejto smernice. Článok 6 Táto smernica nadobúda účinnosť dňom jej uverejnenia v Úradnom vestníku Európskych spoločenstiev. Článok 7 Táto smernica je adresovaná členským štátom. V Bruseli 14. decembra 1998 Za Európsky parlament predseda J. M. Gil-Robles Za Radu predseda W. Molterer [1] Ú. v. ES C 29, 30.1.1997, s. 17 a Ú. v. ES C 207, 3.7.1998, s. 18. [2] Ú. v. ES C 296, 29.9.1997, s. 1. [3] Stanovisko Európskeho parlamentu z 19. februára 1998 (Ú. v. ES C 80, 16.3.1998, s. 209), spoločná pozícia Rady z 29. júna 1998 (Ú. v. ES C 262, 19.8.1998, s. 1) a rozhodnutie Európskeho parlamentu z 20. októbra 1998 (Ú. v. ES C 341, 9.11.1998). Rozhodnutie Rady zo 7. decembra 1998. [4] Ú. v. ES L 319, 12.12.1994, s. 7. Smernica naposledy zmenená a doplnená smernicou 96/86/ES (Ú. v. ES L 335, 24.12.1996, s. 43). [5] Smernica Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel (Ú. v. ES L 42, 23.2.1970, s. 1). Smernica naposledy zmenená a doplnená smernicou 98/14/ES (Ú. v. ES L 91, 25.3.1998, s. 1). -------------------------------------------------- ZOZNAM PRÍLOH Príloha I | Rozsah pôsobnosti, definície, klasifikácia, požiadavky | | Príloha II | Správne ustanovenia pre ES typové schválenie | | | Doplnok 1: | Informačný dokument | | Doplnok 2: | Osvedčenie o ES typovom schválení | | | Dodatok | --------------------------------------------------